A BIZOTTSÁG 205/2005/EK RENDELETE
(2005. február 4.)
egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzése vonatkozásában a 2400/96/EK rendelet mellékletének kiegészítéséről (Valdemone - [OEM], Queso Ibores - [OEM], Pera de Jumilla - [OEM], Aceite de Terra Alta vagy Oli de Terra Alta - [OEM], Sierra de Cádiz - [OEM], Requeijão Serra da Estrela - [OEM], Zafferano dell’Aquila - [OEM], Zafferano di San Gimignano - [OEM], Mantecadas de Astorga - [OFJ] és Pan de Cea - [OFJ])
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre (1) és különösen annak 6. cikke (3) bekezdésére és (4) bekezdésének első francia bekezdésére,
mivel:
(1)
A 2081/92/EGK rendelet 6. cikke (2) bekezdésének megfelelően Olaszország három elnevezés - „Valdemone”, „Zafferano dell’Aquila” és „Zafferano di Gimignano” - bejegyzésére irányuló kérelmét, Spanyolország hat elnevezés - „Queso Ibores”, „Pera de Jumilla”, „Aceite de Terra Alta” vagy „Oli de Terra Alta”, „Sierra de Cádiz”, „Mantecadas de Astorga” és „Pan de Cea” - bejegyzésére irányuló kérelmét és Portugália „Requeijão Serra da Estrela” elnevezés bejegyzésére irányuló kérelmét közzétették a Európai Unió Hivatalos Lapjában (2).
(2)
A 2081/92/EGK rendelet 7. cikke értelmében semmilyen kifogási nyilatkozat nem érkezett a Bizottsághoz, ezért ezeket az elnevezéseket fel kell venni az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba,
ELFOGADTA EZT A RENDELETET:
1. cikk
A 2400/96/EK (3) rendelet melléklete az e rendelet mellékletében szereplő elnevezésekkel kerül kiegészítésre.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. február 4-én.